# Tverrfaglige temaer IT-driftsfaget

**Demokrati og medborgerskap**

I vg3 IT-driftsfaget handler det tverrfaglige temaet demokrati og medborgerskap om hvordan datasikkerhet er en forutsetning for å ivareta trygg og sikker håndtering av data for individet, samfunnet og arbeidslivet. Videre handler det om forståelse for hvordan sikkerhetsbrudd kan skade personer og samfunn.

Eksempler på dette kan være:

* Drifte IT-systemer slik at de er sikre og effektive gjennom hele livssyklusen
* Bruke systemer for håndtering av avvik
* Anvende virksomhetens retningslinjer for datasikkerhet og personvern
* Gjøre rede for sikkerhetsbrudd og foreslå tiltak
* Arbeide etter gjeldene regel- og avtaleverk
* Forhold som har med personvern og informasjonssikkerhet

**Bærekraftig utvikling**

I vg3 IT-driftsfaget handler det tverrfaglige temaet bærekraftig utvikling om å forstå hvordan bærekraftige valg og handlinger i design og drift av IT-løsninger kan bidra positivt til lokale og globale miljø- og klimautfordringer. Det handler også om kunnskap om livsløpet til IT-utstyr og produksjon av IT-tjenester for å finne løsninger som kan redusere klimaproblemer.

Eksempler på dette kan være:

* Drifte IT-systemer slik at de er sikre og effektive gjennom hele livssyklusen
* Bruke verktøy for å automatisere og effektivisere driftsoppgaver
* Grønne anskaffelser
* Avfallshåndtering i virksomheten, herunder gjøre rede for hele kretsløpet for IT- utstyr